Zdá sa, že separovaný zber v prípade vyprodukovaného OEEZ dosahuje viac ako 85 %, hoci podľa oficiálnych oznámených údajov týkajúcich sa „separovaného zberu“ je to len 33 %. Veľká časť neohláseného, ale vyzbieraného OEEZ sa môže buď spracovávať v EÚ bez ohľadu na starostlivosť o životné prostredie, alebo nezákonne vyvážať do rozvojových krajín, v ktorých sa časti cenných materiálov recyklujú spôsobom nebezpečným z hľadiska zdravia a životného prostredia, alebo sa vyhadzujú.

OEEZ samotný predstavuje hospodársky zdroj, ktorého materiálna hodnota sa v súčasnosti odhaduje rádovo na 2 miliardy EUR ročne, zatiaľ čo sa predpokladá, že hospodárske náklady pre spoločnosť týkajúce sa zberu, zneškodňovania a spracovania OEEZ sa do roku 2020 zvýšia na 5,6 miliardy EUR ročne (vrátane činností verejného a neoficiálneho sektora). Keďže sa väčšina týchto činností v oblasti odpadového hospodárstva uskutočňuje v EÚ, prináša do sektora spracovania odpadu využívajúceho vo veľkej miere manuálnu prácu príjmy a pracovné miesta.

Možnosť 6: Register prevádzkovaný EÚ

Takisto sa uvádzajú dve iné možnosti s menšími vplyvmi: zahrnúť opätovné použitie do cieľov týkajúcich sa zberu (možnosť 7) a stanoviť ciele v prípade pomeru každej tony zdravotníckych pomôcok, ktoré sa majú recyklovať a zhodnocovať, tak ako to už platí v ostatných kategóriách OEEZ (možnosť 8).

5. Analýza vplyvov a porovnanie možností

V nasledujúcej tabuľke sa uvádza zhrnutie vplyvov možností súvisiacich s účinnosťou



Možnosť Žiadna zmena (Možnosť 1) Posilnenie presadzovania (Možnosti 2 a 3) 85 % cieľ týkajúci sa zberu (Možnosť 4) Osobitné ciele (Možnosť 5) Účel ( % OEEZ) Skládky a nezákonné zneškodňovanie 11 11 11 11 Spracovanie v súlade so smernicou 54 59 85 60 Nevhodné spracovanie 35 30 4 29 ROČNÉ NÁKLADY Celkové hrubé náklady 5,6 miliardy + presadzovanie 6 miliárd – 6,3 + základné presadzovanie 6,8 miliardy + základné presadzovanie 6,5 – 6,8 miliardy + základné presadzovanie Zber a preprava 1,8 miliardy 1,8 miliardy 1,8 miliardy 1,8 miliardy Dodatočné náklady 0,9 miliardy 0,9 miliardy 1,1 miliardy 1,1 miliardy Základné spracovanie 1,3 miliardy 1,3 miliardy 1,3 miliardy 1,3 miliardy Dodatočné spracovanie v záujme splnenia právnych noriem 1,6 miliardy 1,8 miliardy 2,6 miliardy 2,2 miliardy Náklady na presadzovanie Výšku nákladov Komisia nepozná Odhadované zvýšenie v rozpätí od 0,2 až 0,5 miliardy Žiadne zvýšenie Zvýšenie môže dosiahnuť 0,1 – 0,3 miliardy ROČNÉ PRÍNOSY Hodnota zhodnoteného materiálu (EUR) 2,2 miliardy 2,2 miliardy 2,2 miliardy 2,2 miliardy Škody na životnom prostredí Vo všeobecnosti Základný scenár: poškodenie ozónovej vrstvy z dôvodu 6 720 ton uvoľnených látok poškodzujúcich ozónovú vrstvu. Škodlivé účinky na klímu vo finančnom vyjadrení dosahujú 1 miliardu EUR Existuje možnosť určitého obmedzenia škodlivých účinkov na klímu; nedajú sa vyjadriť finančne V závislosti od dátumov nadobudnutia účinnosti cieľov: zníženie škodlivých účinkov na klímu o 2 – 0,2 miliardy EUR ročne. Zníženie poškodenia ozónu o 12 000 – 1 200 ton. V závislosti od dátumov nadobudnutia účinnosti cieľov: zníženie škodlivých účinkov na klímu o 2 – 0,2 miliardy EUR ročne. Zníženie poškodenia ozónu o 12 000 – 1 200 ton. V EÚ alebo mimo EÚ Predpokladaných 4,3 milióna ton nevhodne spracovaného odpadu v EÚ alebo mimo EÚ Predpokladaných 3,7 milióna ton nevhodne spracovaného odpadu v EÚ alebo mimo EÚ Predpokladaných 0,5 milióna ton nevhodne spracovaného odpadu v EÚ alebo mimo EÚ Predpokladaných 3,5 milióna ton nevhodne spracovaného odpadu v EÚ alebo mimo EÚ Trhy s inováciami a vývozné trhy Malé dodatočné stimuly na rozvíjanie technológií triedenia a recyklácie Malé stimuly na rozvoj technológií na rastúcom globálnom trhu Značné stimuly na rozvoj technológií na rastúcom globálnom trhu Určité stimuly na rozvoj technológií na rastúcom globálnom trhu Zamestnanosť v EÚ Základný scenár: odhadovaný počet pracovných miest v sektore spracovania OEEZ v EÚ dosahuje niekoľko desiatok tisícov Malý podiel zvýšenia manuálnej práce v EÚ, odhadované zvýšenie príjmov zo sektora odpadov vo výške 0,1 miliardy EUR Viac pracovných miest v oblasti špičkových technológií a vyšší podiel manuálnej práce v EÚ, odhadované zvýšenie príjmov zo sektora odpadov vo výške 0,6 miliardy EUR Viac pracovných miest v oblasti špičkových technológií a vyšší podiel manuálnej práce v EÚ, odhadované zvýšenie príjmov zo sektora odpadov vo výške 0,4 miliardy EUR

6. Porovnanie možností na zlepšenie efektívnosti:

Objasnenie rozsahu pôsobnosti a kategórií

V prípade dvoch možností na lepšie objasnenie rozsahu pôsobnosti smernice o OEEZ a kategorizácie uvedenej v tejto smernici sa vplyvy odlišujú len v malej miere; na základe obidvoch sa z právneho hľadiska viac spresní rozsah pôsobnosti a obidve by si vyžadovali uverejnenie zoznamov výrobkov zahrnutých do rozsahu pôsobnosti, či už zo strany členských štátov alebo Komisie. Ani jedna z možností by nevyriešila žiadny nový prípad neistoty v súvislosti s novými výrobkami, ktoré neboli jednoznačne či už zahrnuté alebo nezahrnuté do rozsahu pôsobnosti.

Ak bola v záujme objasnenia rozsahu pôsobnosti vyjadrená akákoľvek podpora myšlienke použiť zoznamy, tak zainteresované strany uprednostnili myšlienku mať pozitívny a negatívny zoznam. Namiesto vymedzenia rozsahu podľa smernice o obmedzení používania určitých nebezpečných látok sa radšej podporila harmonizácia rozsahu pôsobnosti podľa smernice o OEEZ, to by si však vyžadovalo zaviesť dvojitý právny základ v smernici o OEEZ, zatiaľ čo podobný účinok je možné dosiahnuť uvedením odkazu na rozsah pôsobnosti v smernici o obmedzení používania určitých nebezpečných látok, v ktorej sa už uvádza harmonizácia rozsahu.

Kategorizáciou určitých výrobkov ako komerčného odpadu by sa zabránilo problémom súvisiacim s odpadom „dvojakého použitia“ vtedy, keď sa zariadenia na komerčné účely veľmi podobné spotrebiteľským zariadeniam (napríklad zariadenia pre informačné technológie) dostanú do odpadu z domácností a sú zahrnuté do jeho spracovania uhrádzaného výrobcami zariadení pre domácnosti. Miera takéhoto zneužívania systému by bola pravdepodobne vyššia, ak by sa oficiálne vyzbierali väčšie množstvá OEEZ.

Znižovanie zbytočných administratívnych nákladov vyplývajúcich z registrácie a predkladania správ

V záujme znižovania zbytočných nákladov vyplývajúcich z duplikácie a rozdielov v registrácii výrobcov a predkladaní správ výrobcami sa zvažujú tri možnosti. Zavedenie zúčtovacieho strediska EÚ alebo jedného registra EÚ by určite poskytovalo prostriedky požadované na zníženie zbytočných nákladov: prostredníctvom jedného registra EÚ by sa to dosiahlo pri oveľa vyšších nákladoch pre Európsku komisiu (a tým pre daňových poplatníkov), pričom by sa dosiahol určitý prínos vyplývajúci zo znížených nákladov na operácie členských štátov. Zavedením právnych požiadaviek na interoperabilitu registrov členských štátov sa veľmi pravdepodobne dosiahne rovnaký výsledok v prípade registrácie výrobcov a predíde sa potrebe zabezpečiť dodatočné zdroje Európskej komisie, ale je nepravdepodobné, že sa tým umožní zosúladenie finančných tokov určených na spracovanie v rámci rôznych systémov zahŕňajúcich skutočné cezhraničné spracovanie OEEZ.

7. Odporúčaný súbor možností a vplyvov

Analýza v tomto posúdení vplyvu odporúča prijatie kombinácie možností zlepšiť účinnosť a efektívnosť dosahovania existujúcich cieľov smernice o OEEZ. Tieto možnosti so svojimi hlavnými vplyvmi sa uvádzajú v nasledujúcej tabuľke:

Odporúčané politické možnosti Hlavné vplyvy (porovnanie so základným scenárom) Na zlepšenie účinnosti Stanoviť pre výrobcov ciele týkajúce sa zberu na úroveň podobnú tej, ktorá sa v súčasnosti uplatňuje v prípade zberu, zahrnúť do týchto cieľov B2B. -Dodatočné náklady na spracovanie vo výške 1 miliardy EUR ročne, z čoho značná, ale neznáma suma zodpovedá zvýšeným príjmom pre sektor spracovania odpadu v EÚ. -Tieto náklady znášajú výrobcovia, ktorí ich budú schopní preniesť na spotrebiteľov. -Ročné zníženie environmentálnych škôd spôsobených v súvislosti s atmosférou (rádovo 1 miliarda EUR ročne) do roku 2020, lokalitami EÚ a pracovníkmi v rozvojových krajinách vďaka bezpečnejšiemu spracovaniu 4,3 milióna ton OEEZ. Stanoviť tieto ciele podľa množstva EEZ uvedených na trh počas predchádzajúceho roka, na 65 % EEZ uvedených na trh v prípade všetkých členských štátov (85 % vyprodukovaného OEEZ) Ustanoviť minimálne požiadavky na inšpekcie a presadzovanie zo strany členských štátov, o týchto požiadavkách sa rozhoduje v rámci komitologického postupu Na zlepšenie efektívnosti Vymedziť rozsah pôsobnosti smernice v smernici o obmedzení používania určitých nebezpečných látok (podľa článku 95 zmluvy) a požadovať od členských štátov, aby uverejnili zoznam výrobkov patriacich do vnútroštátneho rámca Zvýšená, ale nie úplná miera prehľadnosti rámca výrobkov, s možnosťou členských štátov rozšíriť rámec na svojom území. Požadovať interoperabilitu a výmenu údajov medzi registrami výrobcov v členských štátoch -Zníženie zbytočných nákladov vynaložených výrobcami (66 miliónov EUR ročne) tým, že sa umožní jediná registrácia v prípade všetkých povinností EÚ prostredníctvom harmonizovaných požiadaviek na predkladanie správ a procesy, z čoho budú mať najväčší pomerný prínos MSP. Zahrnúť opätovné používanie celých spotrebičov do cieľa týkajúceho sa recyklácie spoločne s opätovným používaním. Odstránenie odradzujúcich účinkov v prípade opätovného používania výrobkov, ak má takéto opätovné používanie hospodársky vyššiu hodnotu ako recyklácia. Stanoviť ciele v prípade zdravotníckych pomôcok (kat. 8) na úroveň cieľov stanovených pre monitorovacie prístroje (kat. 9). Malé: v prípade niektorých zdravotníckych pomôcok (približne 10 000 ton ročne) podiel zhodnotených materiálov bude mierne vyšší.

V porovnaní s ostatnými možnosťami sa v prípade tohto súboru možností:

–bude najpravdepodobnejšie stimulovať vhodné spracovanie všetkých OEEZ vyprodukovaných mimo odpadov z domácností, ale nevzniknú dodatočné náklady na zber pre spoločnosť a môže sa zlepšiť nákladová efektívnosť platnej smernice,

–očakáva, že povedie k ďalším prínosom vyplývajúcim z inovácie a vývozov, k zvýšeným investíciám do technológií recyklácie, čím sa podporia firmy zaoberajúce sa technológiami na rýchlo sa rozvíjajúcom vývoznom trhu, na ktorom majú firmy z EÚ často vedúce postavenie, a zároveň sa okrem znižovania nákladov a otvárania nových trhov s materiálmi zabezpečí rast pracovných miest v oblasti špičkových technológií v rámci tohto sektora,

–predpokladá, že sa bude ďalej zvyšovať počet pracovných miest v sektore spracovania a zhodnocovania OEEZ v EÚ, pričom tieto miesta predstavujú často manuálnu prácu dostupnú pre pracovnú silu s nižšou úrovňou kvalifikácie. Určitá stimulácia sektora opätovného používania by takisto mala viesť k väčšiemu počtu pracovných miest pre sociálne slabšie vrstvy obyvateľstva, ako aj k lepšiemu prístupu k lacnejším použitým spotrebným tovarom pre sociálne najslabšie vrstvy spoločnosti.